Opgaver i ChemSketch - 2

Alle opgaver skal besvares skriftligt og illustreres med billeder og udskrifter fra ChemSketch. Du skal også bruge internettet og din kemibog.

# Opgave 1

Tegn følgende molekyler, bestem deres molekylformel og deres molare masse:

1. 3,3-dimethyl-hex-1-en
2. 2-methyl-1,3,5-trinitrobenzen
3. 2,2,4-trimethylpentan
4. 3-ethyl-2,4-dimethylhexan
5. 1,2-dibrom-2,3-dichlor-heptan
6. Propan-1,2,3-triol og find trivialnavnet for dette stof

# Opgave 2

Skriv strukturformler for mindst fire isomerer af stoffer med molekylformlen C6H12 og navngiv dem.

# Opgave 3

I ChemSketch kan du ændre på et atoms eller molekyles ladning (eller oxidationstrin eller angive, hvilken isotop, der er tale om) ved at klikke på den anden-nederste knap yderst til venstre i den lodrette værktøjslinje - et A omgivet af symbolerne I, Q og N. Tegn et molekyle, klik på A-knappen og dernæst på det atom i molekylet, som du ønsker at ændre ladningen på og angiv så ønsket ladning. Antal hydrogenatomer reguleres automatisk.

Tegn følgende ioner

1. Al3+
2. NH4+
3. NO3-
4. CH3COO-

# Opgave 4

Opskriv reaktionsskemaet med strukturformler for addition af brom til 3-methylhex-2-en.

# Opgave 5

Opskriv så mange forskellige isomerer af C4H10O som du kan.

Navngiv dem med ChemSketch og angiv, hvilken stofklasse de tilhører.